El veterinari podrà, de forma excepcional i sota la seva responsabilitat personal directa, en particular per a evitar sofriments inacceptables, tractar l'animal o animals afectats amb les següents possibilitats en aquest ordre:
Prescripció excepcional per buit terapèutic d'un medicament d'ús veterinari
Possibilitat 3: Una vegada el veterinari considera que hi ha un buit terapèutic, que no pot solucionar amb cap altre medicament autoritzat a Espanya, ha de comunicar la intenció d'administrar un medicament autoritzat en un altre Estat Membre prescrit per a la patologia diagnosticada, tant si està destinat a animals productors d'aliments com a animals no productors d'aliments.
En aquests cas, ha d'adreçar aquesta comunicació al Servei d'Alimentació Animal i Seguretat de la Producció Ramadera amb una antelació mínima de 10 dies hàbils (és a dir, exclosos diumenges i festius) de la data prevista del subministrament, excepte en casos d'urgència degudament justificats, i segons el model "A0903.7-DO1 Comunicació de prescripció excepcional per buit terapèutic d'un medicament d'ús veterinari autoritzat en un altre Estat Membre ".
Les comunicacions es podran presentar preferentment a les oficines comarcals del Departament d'Agricultura, tot i que es pot fer ús de la resta de mitjans establerts en la Llei 26/2010, de 3 d'agost, de règim jurídic i de procediment de les administracions públiques de Catalunya.
Si el Servei d'Alimentació Animal i Seguretat de la Producció Ramadera no contesta, o contesta afirmativament en 5 dies hàbils des de la recepció de la comunicació, es podrà emetre la recepta de prescripció excepcional i realitzar l'entrada del medicament.
L'adquisició del medicament a la Unió europea es realitzarà segons els requisits normatius i pels canals de comercialització regulats del país en qüestió.
Aquests requisits es poden consultar a les ambaixades a Espanya de l'Estat Membre on es pretén adquirir el medicament.
Per tal d'agilitzar l'enviament, es poden adreçar a les filials a Espanya del laboratori propietari del medicament o de l'establiment detallista.
El Servei d'Alimentació Animal i Seguretat de la Producció Ramadera podrà prohibir aquest ús si entén que no existeix buit terapèutic, o bé per motius raonats de sanitat animal o de salut pública, en el termini màxim de 5 dies hàbils des de la recepció de la comunicació.
El medicament ha de ser administrat a l'animal o animals directament pel veterinari o sota la seva responsabilitat directa.
És a dir, el medicament ha de subministrar-se directament al veterinari i només es pot enviar a l'explotació ramadera on s'hagin de tractar els animals (o a l'empresa elaboradora de pinsos medicamentosos per a la seva incorporació al pinso, quan es tracti d'una premescla medicamentosa) si expressament s'indica a la recepta o al document annexa adreçat al subministrador del medicament.
Les substàncies farmacològicament actives del medicament han de tenir un límit de residus en els productes alimentosos d'origen animal.
El veterinari ha de fixar un temps d'espera adequat:
El veterinari ha de portar un registre de tota la informació pertinent, que contindrà com a mínim:
Les dades que ja constin a la recepta es podran substituir en el registre per la referència a la recepta, de manera que la informació sigui traçable.
Aquest registre, que pot ser electrònic, es mantindrà a disposició de l'autoritat competent, a efectes d'inspecció, durant un període de 5 anys
Requisits en el cas d'animals no productors d'aliments:
La prescripció excepcional per a animals no productors d'aliments també s'aplicarà per als èquids no destinats al sacrifici per a consum humà, als qui els serà d'aplicació la llista de substàncies indispensables per al tractament dels èquids establerta a la normativa.